pythainlp/thai-wiki-dataset-v4 huggingface dataset:
ซุนลอง

ซุนลอง  ในภาษาจีนฮกเกี้ยน หรือ ซุนหล่าง ในภาษาจีนกลาง. เป็นบุตรชายของขุนศึก ซุนเกี๋ยน ผู้มีชีวิตระหว่างปลาย ราชวงศ์ฮั่นตะวันออก. เขาเป็นน้องชายต่างมารดาของ ซุนกวน ปฐมจักรพรรดิแห่ง ง่อก๊ก ใน ยุคสามก๊ก. 
ความโชคร้ายของซุนลองเริ่มต้นขึ้นเมื่อ ค.ศ. 222 ไม่นานหลังจากที่ซุนกวนมีชัยชนะเหนือ เล่าปี่ ใน ยุทธการที่อิเหลง. จักรพรรดิแห่ง วุยก๊ก โจผี, มีพระบัญชาให้เคลื่อนทัพเป็น 3 ทางเพื่อโจมตีง่อก๊ก. ทางหนึ่งนำโดย โจฮิว ซึ่งนำกองทัพของเขามายัง ตงเค้า ที่ป้องกันโดย ลิห้อม หนึ่งในขุนพลผู้ร่วมก่อตั้งง่อก๊กโดยซุนลองเป็นขุนพลภายใต้การบังคับบัญชาของลิห้อม. อย่างไรก็ตามในช่วงต้นของสงคราม,ซุนลองได้ก่ออุบัติเหตุขึ้นเมื่อเผาค่ายของตนเอง, ทำลายเสบียงของกองทัพจำนวนมหาศาล. 
ถึงแม้กองทัพง่อจะได้ชัยชนะแต่ซุนลองก็ถูกถอดออกจากตำแหน่งในกองทัพ, ถูกขับออกจากตระกูลซุน ถูกบังคับให้เปลี่ยนชื่อเป็น เต็งลอง และถูกคุมขังอยู่ภายในบ้าน
แม่น้ำลัวร์

แม่น้ำลัวร์  เป็นแม่น้ำสายยาวที่สุดของประเทศฝรั่งเศส มีความยาวเป็นอันดับ 171 ของโลก มีความยาว มีพื้นที่ระบายน้ำ หรือมากกว่า 1 ใน 5 ของพื้นที่ทั้งหมดของฝรั่งเศส มีอัตราน้ำไหลเฉลี่ยเป็นครึ่งหนึ่งของแม่น้ำโรน ต้นน้ำอยู่บริเวณมาซิฟซ็องทราล (Massif Central) ไหลไปทางเหนือผ่านเมืองเนอแวร์ไปยังเมืองออร์เลอ็อง จากนั้นไปทางทิศตะวันตกผ่านเมืองตูร์และน็องต์ ไหลลงอ่าวบิสเคย์ มหาสมุทรแอตแลนติก ที่เมืองแซ็ง-นาแซร์
สุสานหลวงตะวันออกแห่งราชวงศ์ชิง

สุสานหลวงตะวันออกแห่งราชวงศ์ชิง (แมนจู:ᡩᡝᡵᡤᡳ <br>ᡝᡵᡤᡳ <br>ᠮᡠᠩᡤᠠᠨ; dergi ergi munggan) หรือ "ชิงตงหลิง" เป็นสถานที่ฝังพระศพจักรพรรดิแห่งราชวงศ์ชิง อยู่ห่างจากกรุงปักกิ่งไปทางตะวันออกเฉียงเหนือ 125 กิโลเมตร ตั้งอยู่ที่เมืองจวินฮว่า มณฑลเหอเป่ย เป็นสุสานที่มีขนาดใหญ่ที่สุด สมบูรณ์ที่สุดและได้รับการอนุรักษ์ไว้อย่างดีที่สุดในประเทศจีน สุสานแห่งนี้เริ่มต้นสร้างขึ้นในสมัยจักรพรรดิซุ่นจื้อ เป็นที่ฝังพระบรมศพของจักรพรรดิ 5 พระองค์ คือ จักรพรรดิซุ่นจื้อ จักรพรรดิคังซี จักรพรรดิเฉียนหลง จักรพรรดิเสียนเฟิง จักรพรรดิถงจื้อ พระจักรพรรดินี 15 พระองค์ เช่น ซูสีไทเฮา ซูอันไทเฮา และจักรพรรดินีเซี่ยวจฺวัง พระพันปีหลวง (พระมารดาของจักรพรรดิซุ่นจื้อ) พระสนม 136 คน องค์ชายอีก 3 องค์และองค์หญิงอีก 2 องค์ 
สุสานล้อมรอบด้วยภูเขา Changrui, Jinxing , Huanghua และ Yingfei Daoyang สุสานซับซ้อนทอดยาวไปทั่วพื้นที่ทั้งหมด 80 ตารางกิโลเมตร (31 ตารางไมล์)
สุสานหลวงแห่งนี้ได้รับการขึ้นทะเบียนเป็นมรดกโลกในการประชุมคณะกรรมการสมัยที่ 24 ของยูเนสโก เมื่อปี ค.ศ. 2000 และได้มีการขึ้นทะเบียนเพิ่มเติมเมื่อปี ค.ศ. 2003 และ ค.ศ. 2004
ด็อยท์เชอพ็อสท์

ด็อยท์เชอพ็อสท์ อาเก  เป็นเครือบริษัทข้ามชาติสัญชาติเยอรมันให้บริการขนส่งพัสดุและการจัดการห่วงโซ่อุปทาน มีสำนักงานใหญ่ตั้งอยู่ที่บ็อน ประเทศเยอรมนี เป็นบริษัทขนส่งสารที่ใหญ่ที่สุดในโลก นำส่งจดหมายกว่า 61 ล้านฉบับต่อวันในเยอรมนี และเข้าควบรวมกิจการของดีเอชแอลเมื่อปี ค.ศ. 1998 จัดตั้งเป็นแผนกส่งสารแบบเร่งด่วน มีสำนักงานอยู่ในกว่า 220 ประเทศทั่วโลก
ด็อยท์เชอพ็อสท์ มีจุดกำเนิดจากไปรษณีย์เยอรมนีที่แปรรูปเป็นเอกชนในปี ค.ศ. 1995 และเปลี่ยนชื่อเป็น ด็อยท์เชอพ็อสท์ จากนั้นได้ขยายธุรกิจด้วยการเข้าซื้อกิจการในภาคธุรกิจต่าง ๆ ทั้งในและต่างประเทศ มีรายได้ 57,334 ล้านยูโรเมื่อปี ค.ศ. 2016 และกำไรสุทธิ 2,640 ล้านยูโร ปันผลให้ผู้ถือหุ้นก่อนหักภาษีร้อยละ 27.7 จดทะเบียนในตลาดหลักทรัพย์แฟรงก์เฟิร์ต
ตูร์

ตูร์  เป็นนครทางตะวันตกของประเทศฝรั่งเศส เป็นศูนย์กลางการปกครองของจังหวัดแอ็งเดรลัวร์ เป็นเมืองใหญ่ที่สุดของแคว้นซ็องทร์-วาลเดอลัวร์ จากข้อมูลปี ค.ศ. 2012 เมืองมีประชากร 134,978 คน ส่วนเขตมหานครมีประชากร 483,744 คน
เมืองตูร์ตั้งอยู่ฝั่งล่างของแม่น้ำตูร์ ระหว่างเมืองออร์เลอ็องกับชายฝั่งมหาสมุทรแอตแลนติก ตูร์ยังเป็นจุดเส้นชัยของการแข่งขันจักรยานประจำปี ปารีส–ตูร์
ด็อยท์เชอเทเลอค็อม

ด็อยท์เชอเทเลอค็อม อาเก  เป็นเครือบริษัทข้ามชาติสัญชาติเยอรมันที่ให้บริการด้านโทรคมนาคม มีสำนักงานใหญ่อยู่ที่บ็อน ประเทศเยอรมนี เป็นผู้ให้บริการโทรคมนาคมที่ใหญ่ที่สุดในยุโรปเมื่อวัดจากรายได้ ก่อตั้งขึ้นเมื่อปี ค.ศ. 1995 เมื่อมีการแปรรูปกิจการไปรษณีย์เยอรมนีเป็นเอกชน ปัจจุบันมีบริษัทลูกมากมายทั่วโลกโดยมักใช้ชื่อ ที-โมบายล์
รัฐบาลเยอรมนีเข้าถือหุ้นในบริษัทร้อยละ 14.5 ของหุ้นทั้งหมด (เมษายน ค.ศ. 2020) ส่วนอีกร้อยละ 17.4 เป็นของธนาคาร KfW ของรัฐบาล ปัจจุบันจดทะเบียนในตลาดหลักทรัพย์แฟรงก์เฟิร์ต
สุสานหลวงตะวันตกแห่งราชวงศ์ชิง

สุสานหลวงตะวันตกแห่งราชวงศ์ชิง (แมนจู:ᠸᠠᡵᡤᡳ <br>ᡝᡵᡤᡳ <br>ᠮᡠᠩᡤᠠᠨ; wargi ergi munggan) หรือ "ชิงซีหลิง" เป็นสถานที่ฝังพระศพจักรพรรดิแห่งราชวงศ์ชิง อยู่ห่างจากกรุงปักกิ่งไปทางตะวันตกเฉียงใต้ 140 กิโลเมตร ตั้งอยู่ที่เมืองเป่าติ้ง มณฑลเหอเป่ย ประเทศจีน สุสานแห่งนี้เริ่มต้นสร้างขึ้นในสมัยจักรพรรดิยงเจิ้ง ประกอบด้วยสุสานหลวงสี่แห่งที่ฝังพระศพของพระบรมวงศานุวงศ์ 78 พระองค์ รวมถึงจักรพรรดิราชวงศ์ชิง 4 พระองค์ คือ จักรพรรดิยงเจิ้ง จักรพรรดิเจียชิ่ง จักรพรรดิเต้ากวง จักรพรรดิกวังซวี่ พระจักรพรรดินี พระสนม องค์ชายและองค์หญิง รวมถึงข้าราชการอื่น ๆ
สุสานหลวงแห่งนี้ได้รับการขึ้นทะเบียนเป็นมรดกโลกในการประชุมคณะกรรมการสมัยที่ 24 ของยูเนสโก เมื่อปี ค.ศ. 2000 และได้มีการขึ้นทะเบียนเพิ่มเติมเมื่อปี ค.ศ. 2003 และ ค.ศ. 2004
ประเทศแซมเบียในโอลิมปิกฤดูร้อน 2016

ประเทศแซมเบีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติแซมเบียได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศวานูวาตูในโอลิมปิกฤดูร้อน 2016

ประเทศวานูวาตู เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติวานูวาตูได้ส่งทีมนักกีฬาที่ผ่านการคัดเลือกทั้งหมด 4 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ยูโด.
ผลการแข่งขัน
ประเทศอุรุกวัยในโอลิมปิกฤดูร้อน 2016

ประเทศอุรุกวัย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติอุรุกวัยได้ส่งทีมนักกีฬาที่ผ่านการคัดเลือกทั้งหมด 17 คน เข้าร่วมแข่งขันใน 8 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศยูกันดาในโอลิมปิกฤดูร้อน 2016

ประเทศยูกันดา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติยูกันดาได้ส่งทีมนักกีฬาที่ผ่านการคัดเลือกทั้งหมด 21 คน เข้าร่วมแข่งขันใน 3 ชนิดกีฬา และไม่ได้รับเหรียญรางวัลจากการแข่งขันครั้งนี้
กรีฑา.
ผลการแข่งขัน
ประเทศเติร์กเมนิสถานในโอลิมปิกฤดูร้อน 2016

ประเทศเติร์กเมนิสถาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเติร์กเมนิสถานได้ส่งทีมนักกีฬาที่ผ่านการคัดเลือกทั้งหมด 9 คน เข้าร่วมแข่งขันใน 5 ชนิดกีฬา และไม่ได้รับเหรียญรางวัลจากการแข่งขันครั้งนี้
กรีฑา.
ผลการแข่งขัน
คอร์เกิม

คอร์เกิม  เป็นนครและเทศบาลทางทิศตะวันตกของประเทศเนเธอร์แลนด์ ในจังหวัดเซาท์ฮอลแลนด์ เทศบาลมีพื้นที่ 21.93 ตารางกิโลเมตร และพื้นที่น้ำ 3.01 ตารางกิโลเมตร เมืองมีประชากร คนใน ค.ศ.
ลาแซ็วดูร์เฌ็ลย์

ลาแซ็วดูร์เฌ็ลย์  หรือ เซโอเดอูร์เฆล  เป็นเมืองในจังหวัดแยย์ดา แคว้นกาตาลุญญา ประเทศสเปน ตั้งอยู่ที่จุดบรรจบระหว่างแม่น้ำเซกรากับแม่น้ำบาลิรา ในเทือกเขาพิรินี เป็นเมืองหลักของโกมาร์กาอัลตูร์เฌ็ลย์และเป็นถิ่นพำนักของอัครมุขนายกแห่งอูร์เฌ็ลย์ซึ่งเป็นหนึ่งในผู้ปกครองร่วมแห่งประเทศอันดอร์รา
โกมาร์กาอัลตูร์เฌ็ลย์เป็นประตูสู่อันดอร์ราทางทิศใต้ ระยะทางที่ใกล้กับศูนย์กลางประชากรและกิจกรรมทางเศรษฐกิจดังกล่าวเป็นหนึ่งในปัจจัยหลักของการพัฒนาเมืองลาแซ็วดูร์เฌ็ลย์ภายในดินแดนปิริแน็วและอารัน บริเวณติดกับเขตเมืองเก่าของลาแซ็วดูร์เฌ็ลย์เป็นที่ตั้งของอุทยานโอลิมปิกเซกราซึ่งสร้างขึ้นใน ค.ศ. 1990 เพื่อใช้จัดการแข่งขันพายเรือแคนูและเรือคายักในมหกรรมกีฬาโอลิมปิกฤดูร้อน ค.ศ. 1992
นกพัฟฟินแอตแลนติก

นกพัฟฟินแอตแลนติก ("Fratercula arctica") เป็นสปีชีส์หนึ่งของนกทะเลที่อยู่ในวงศ์นกอ็อก ("Alcidae") พบได้เฉพาะในบริเวณมหาสมุทรแอตแลนติก นกพัฟฟินแอตแลนติกผสมพันธุ์ในบริเวณประเทศไอซ์แลนด์ ประเทศนอร์เวย์ กรีนแลนด์ รัฐนิวฟันด์แลนด์และแลบราดอร์ หมู่เกาะฟาโร รัฐเมน และบางส่วนของบริเตนใหญ่ นกพัฟฟินแอตแลนติดพบได้มากในหมู่เกาะเวสมาร์นายาสของประเทศไอซ์แลนด์
ตั้งแต่ปี พ.ศ. 2558 เป็นต้นมา สหภาพระหว่างประเทศเพื่อการอนุรักษ์ธรรมชาติได้จัดให้นกพัฟฟินแอตแลนติกอยู่ในประเภทสิ่งมีชีวิตที่เกือบอยู่ในข่ายใกล้การสูญพันธุ์ จากเดิมที่เคยอยู่ในประเภทสิ่งมีชีวิตที่มีความเสี่ยงต่ำต่อการสูญพันธุ์ เนื่องจากจำนวนประชากรที่ลดลงอย่างรวดเร็ว ถึงแม้ว่าจะยังมีจำนวนประชากรขนาดใหญ่และอยู่ในวงกว้างก็ตาม และเมื่อปี พ.ศ. 2561 องค์การชีวปักษานานาชาติได้รายงานว่านกพัฟฟินแอตแลนติกเป็นสิ่งมีชีวิตที่มีความเสี่ยงต่อการสูญพันธุ์
ฟิเกรัส

ฟิเกรัส  เป็นเมืองหลักของโกมาร์กาอาลัมปูร์ดาในจังหวัดฌิโรนา แคว้นกาตาลุญญา ประเทศสเปน ชื่อเมืองในภาษากาตาลามีความหมายตรงตัวว่า "ต้นมะเดื่อ"
ฟิเกรัสเป็นบ้านเกิดของศิลปินซัลบาโด ดาลี และเป็นที่ตั้งของโรงละคร-พิพิธภัณฑ์ดาลี พิพิธภัณฑ์ขนาดใหญ่ซึ่งดาลีเป็นผู้ออกแบบเองและดึงดูดนักท่องเที่ยวจำนวนมาก นอกจากนี้ยังเป็นบ้านเกิดของนาร์ซิส มุนตูริอ็อล ผู้ประดิษฐ์เรือดำน้ำขับเคลื่อนด้วยเครื่องยนต์ที่ประสบความสำเร็จเป็นคนแรก และโมนิกา นารังโฆ หนึ่งในนักร้องชาวสเปนที่มียอดขายผลงานมากที่สุดในคริสต์ทศวรรษ 1990 และ 2000
แอร์ลิควิด

แอร์ ลิควิด  เป็นบริษัทข้ามชาติสัญชาติฝรั่งเศสที่ให้บริการแก๊สสำหรับอุตสาหกรรมและทางการแพทย์ เคมี และอิเล็กทรอนิกส์ เป็นบริษัทจำหน่ายแก๊สอุตสาหกรรมที่ทำรายได้สูงสุดเป็นอันดับสองของโลก ให้บริการในกว่า 80 ประเทศ ก่อตั้งขึ้นเมื่อปี ค.ศ. 1902
ปัจจุบันมีสำนักงานใหญ่อยู่ที่กรุงปารีส ประเทศฝรั่งเศส และมีศูนย์กลางภูมิภาคอยู่ในญี่ปุ่น ฮิวสตัน นูอาร์ก (รัฐเดลาแวร์) แฟรงก์เฟิร์ต เซี่ยงไฮ้ และดูไบ มีส่วนวิจัยและพัฒนาเพื่อป้อนแก๊สให้กับภาคอิเล็กทรอนิกส์ อาหาร และเคมี จดทะเบียนอยู่ในตลาดหลักทรัพย์ปารีส (Paris Stock Exchange)
แอกซ่า

แอกซ่า  เป็นบริษัทข้ามชาติสัญชาติฝรั่งเศสในธุรกิจประกัน สำนักงานใหญ่ตั้งอยู่ในกรุงปารีส และให้บริการในยุโรปตะวันตก อเมริกาเหนือ ภูมิภาคอินเดียแปซิฟิก ตะวันออกกลาง และแอฟริกา นอกจากนี้มีบริการด้านการจัดการการลงทุนและบริการด้านการเงินอื่น ๆ จดทะเบียนในตลาดหลักทรัพย์ยูโรเน็กซต์ปารีส
อูล็อต

อูล็อต  เป็นเมืองหลักของโกมาร์กาการ็อตชาในจังหวัดฌิโรนา แคว้นกาตาลุญญา ประเทศสเปน เมืองนี้มีชื่อเสียงด้านภูมิทัศน์ธรรมชาติซึ่งรวมถึงภูเขาไฟสี่ลูกซึ่งสงบแล้วและกระจายอยู่รอบ ๆ ใจกลางเมือง เขตเทศบาลเมืองอูล็อตเป็นส่วนหนึ่งของอุทยานธรรมชาติพื้นที่ภูเขาไฟการ็อตชา นอกจากนี้อูล็อตยังเป็นที่รู้จักกันดีในด้านกิจกรรมทางวัฒนธรรมจากขบวนการทางศิลปะในอดีต เช่น สกุลศิลปะอูล็อตหรือโรงงานภาพทางศาสนา ซึ่งมีส่วนทำให้เมืองนี้ได้เป็นที่ตั้งของวิทยาลัยศิลปะและการออกแบบขั้นสูงอูล็อต ซึ่งเป็นสถาบันการออกแบบ ศิลปะ และงานฝีมือหลักของจังหวัดฌิโรนา
บิก

บิก  เป็นเมืองหลักของโกมาร์กาอูโซนา ในจังหวัดบาร์เซโลนา แคว้นกาตาลุญญา ประเทศสเปน ตั้งอยู่ห่างจากบาร์เซโลนาประมาณ 69 กิโลเมตร (43 ไมล์) และห่างจากฌิโรนาประมาณ 60 กิโลเมตร (37 ไมล์)
มันแรซา

มันแรซา  หรือ มันเรซา  เป็นเมืองหลักของโกมาร์กาบาเฌิส ตั้งอยู่ริมฝั่งแม่น้ำการ์ดาเนบริเวณตอนกลางของแคว้นกาตาลุญญา ประเทศสเปน เป็นเขตอุตสาหกรรมสิ่งทอ โลหะ และแก้ว บ้านเรือนในเมืองกระจายตัวรอบ ๆ มหาวิหารซันตามาริอาดาลาแซ็ว นักบุญอิกเนเชียสแห่งโลโยลาหยุดพักเพื่อสวดภาวนาในเมืองนี้ระหว่างทางกลับจากทิวเขามุนซาร์รัตใน ค.ศ. 1522 นอกจากนี้ยังเข้าไปอยู่ในถ้ำใกล้กับเมืองเป็นเวลาหนึ่งปี เพื่อสวดภาวนาและใช้โทษบาป ดังนั้น มันแรซาจึงเป็นหนึ่งในสถานที่แสวงบุญสำหรับชาวคาทอลิก
ระหว่างการบุกยึดครองของนโปเลียน กองกำลังอาสาสมัครของมันแรซาเอาชนะกองทัพฝรั่งเศสได้ในช่องเขาอัลบรุก (เดือนมิถุนายน ค.ศ. 1808) แต่ฝรั่งเศสก็เผาและทำลายหลายส่วนของเมืองขณะถอนทัพออกไป หลังจากขับไล่กองทัพของนโปเลียนออกไปแล้ว ชาวมันแรซาก็สร้างเมืองขึ้นมาใหม่จากซากปรักหักพัง
บีเอ็นพี พารีบาส์

บีเอ็นพี พารีบาส์  เป็นบริษัทข้ามชาติสัญชาติฝรั่งเศสในธุรกิจธนาคาร เป็นธนาคารที่ใหญ่เป็นอันดับ 8 ของโลกเมื่อวัดจากทรัพย์สินรวมและใหญ่ที่สุดในฝรั่งเศส มีการดำเนินการใน 72 ประเทศทั่วโลก ก่อตั้งขึ้นจากการรวมกิจการของธนาคารแห่งชาติปารีส  กับธนาคารพารีบาส์เมื่อปี ค.ศ. 2000 แต่มีประวัติย้อนกลับไปถึง ค.ศ. 1848 เมื่อมีการก่อตั้งธนาคารแห่งชาติ ปัจจุบัน จดทะเบียนในตลาดหลักทรัพย์ยูโรเน็กซต์ปารีส
ธุรกิจธนาคารเพื่อรายย่อยและเพื่อการลงทุนมีการดำเนินการใน 5 ทวีป มีลูกค้ารายย่อยกว่า 30 ล้านคนในฝรั่งเศส เบลเยียม และอิตาลีซึ่งดำเนินการในนามธนาคาร BNL และ Fortis ขยายกิจการไปในแอฟริกา สหรัฐอเมริกาฝั่งตะวันตก รวมถึงในประเทศไทย
มาตาโร

มาตาโร (กาตาลาและ) เป็นเมืองหลักและเมืองที่ใหญ่ที่สุดของโกมาร์กามาแร็ซมาในจังหวัดบาร์เซโลนา แคว้นกาตาลุญญา ประเทศสเปน เมืองตั้งอยู่ริมฝั่งก็อสตาดัลมาแร็ซมา ทางใต้ของฝั่งก็อสตาบราบา ระหว่างเมืองกาเบรราดามาร์กับซันตันเดร็วดัลยาบาเนรัส ห่างจากเมืองบาร์เซโลนาไปทางทิศตะวันออกเฉียงเหนือ 30 กิโลเมตร (19 ไมล์) ณ ปี ค.ศ. 2010 มีประชากร 122,932 คน
โตร์โตซา

โตร์โตซา (กาตาลาและ) เป็นเมืองหลักของโกมาร์กาบาเชบราในจังหวัดตาร์ราโกนา แคว้นกาตาลุญญา ประเทศสเปน
โตร์โตซาตั้งอยู่บนสองฝั่งแม่น้ำเอโบร ที่ความสูง 12 เมตร (39 ฟุต) เหนือระดับน้ำทะเล ด้านเหนือและด้านตะวันออกถูกโอบล้อมด้วยภูเขาต่าง ๆ ของมวลเขาสูงการ์โด โดยบุยนากา หนึ่งในยอดเขาที่สูงที่สุดของมวลเขานี้ตั้งอยู่ภายในเขตเทศบาลโตร์โตซา ห่างจากตัวเมืองไปทางทิศตะวันตกไม่ไกลนักเป็นที่ตั้งของมวลเขาสูงปอร์ซดาโตร์โตซา-บาเซย์ต บริเวณโดยรอบเขาการูและยอดเขาสูงอื่น ๆ มักถูกปกคลุมด้วยหิมะในฤดูหนาว
ภูมิอากาศ.
โตร์โตซามีสภาพภูมิอากาศเมดิเตอร์เรเนียน ("Csa") ตามการแบ่งเขตภูมิอากาศแบบเคิพเพิน 
ความสัมพันธ์นานาชาติ.
เมืองพี่น้อง.
โตร์โตซาเป็นเมืองพี่น้องกับเมืองดังนี้:
<templatestyles src="Div col/styles.css"/>
แซง-โกแบ็ง

แซง-โกแบ็ง  เป็นบริษัทข้ามชาติสัญชาติฝรั่งเศสผู้ผลิตกระจก ตลอดวัสดุก่อสร้างอื่น ๆ ก่อตั้งขึ้นโดยฌ็อง-บาติสต์ กอลแบร์ ในปี ค.ศ. 1665 เป็นผู้สร้างห้องกระจกอันมีชื่อเสียงของพระราชวังแวร์ซาย ผู้ผลิตกระจกในการก่อสร้างพีระมิดลูฟวร์หน้าพิพิธภัณฑสถานลูฟวร์ในกรุงปารีส และผลิตกระจกที่ใช้ในรถยนต์กว่าร้อยละ 50 ของทั้งทวีปยุโรป มีสำนักงานใหญ่อยู่ที่กูร์เบอวัวร์ ประเทศฝรั่งเศส จดทะเบียนในตลาดหลักทรัพย์ยูโรเน็กซต์ปารีส
เอ็นจี

เอ็นจี  เป็นบริษัทข้ามชาติสัญชาติฝรั่งเศสในธุรกิจพลังงาน เป็นผู้ผลิต แปลง และกระจายไฟฟ้า และยังมีการลงทุนในพลังงานจากแก๊สธรรมชาติ นิวเคลียร์ พลังงานหมุนเวียน และปิโตรเลียมอีกด้วย สำนักงานใหญ่ตั้งอยู่ที่ลาเดฟ็องส์ เมืองกูร์เบอวัวร์ ชานกรุงปารีส ประเทศฝรั่งเศส
บริษัทก่อตั้งขึ้นเมื่อปี ค.ศ. 2008 ในชื่อ เฌเดแอ็ฟ ซุแอซ (GDF Suez) จากการควบรวมกิจการของบริษัทกาซเดอฟร็องส์และบริษัทซุแอซที่มีประวัติย้อนกลับไปถึงปี ค.ศ. 1858 ตั้งขึ้นเพื่อก่อสร้างคลองสุเอซ และเปลี่ยนชื่อเป็น เอ็นจี (ENGIE) เมื่อปี ค.ศ. 2015 เพื่อเพิ่มภาพลักษณ์ความเป็นนานาชาติของบริษัทหลังมีการลงทุนในอังกฤษ และเปลี่ยนชื่อบริษัทในเครือที่อังกฤษเป็น เอ็นจีเอเนอร์จีอินเตอร์เนชันแนล
ปัจจุบัน (ค.ศ. 2018) มีพนักงาน 158,505 คนทั่วโลก มีรายได้กว่า 60.6 พันล้านยูโร จดทะเบียนในตลาดหลักทรัพย์ยูโรเน็กซต์ปารีสและบรัสเซลส์
กัสเต็ลย์ดาแฟ็ลส์

กัสเต็ลย์ดาแฟ็ลส์  หรือ กัสเตลเดเฟลส์  เป็นเมืองและเทศบาลแห่งหนึ่งในโกมาร์กาบัฌยูบรากัต จังหวัดบาร์เซโลนา แคว้นกาตาลุญญา ประเทศสเปน และเป็นส่วนหนึ่งของเขตมหานครบาร์เซโลนา เมืองนี้มีประชากร 66,375 คน ณ ปี ค.ศ. 2018
พระเจ้าแฮรัลด์ บลูทูท

พระเจ้าแฮรัลด์ บลูทูท (สวรรคตราว ค.ศ. 985/86) เป็นพระมหากษัตริย์แห่งเดนมาร์กและนอร์เวย์
พระองค์เป็นพระราชโอรสของพระเจ้ากอร์มดิโอลด์และสมเด็จพระราชินีไธรา เดนเนบอด พระองค์ทรงปกครองในฐานะพระมหากษัตริย์เดนมาร์กตั้งแต่ ค.ศ. 958 จนถึง ค.ศ. 986 พระองค์ทรงนำศาสนาคริสต์มาสู่เดนมาร์กและทรงรวมอำนาจการปกครองของพระองค์เหนือพื้นที่ส่วนใหญ่ของคาบสมุทรจัตแลนด์และเกาะเชลลันด์
เทคโนโลยีบลูทูท.
พระนามของพระองค์ได้รับการตั้งเป็นชื่อเทคโนโลยีบลูทูทใน ค.ศ. 1997 โดยเปรียบเทียบว่าเทคโนโลยีจะรวมอุปกรณ์ต่าง ๆ เข้าด้วยกันในแบบที่พระเจ้าแฮรัลด์ บลูทูทรวมชนเผ่าของเดนมาร์กให้เป็นอาณาจักรเดียว โลโกบลูทูทประกอบด้วยอักษรรูนแบบ Younger Futhark H (ᚼ) กับ B (ᛒ)
เอสซีลอร์ลูซอตติกา

เอสซีลอร์ลูซอตติกา  เป็นบริษัทข้ามชาติสัญชาติฝรั่งเศส-อิตาลี ผู้ผลิต ออกแบบ และจัดจำหน่ายเลนส์สายตา อุปกรณ์ทางแสง เครื่องวัดสายตา และแว่นกันแดด เกิดจากการรวมตัวของบริษัทเอสซีลอร์ของฝรั่งเศสและบริษัทลูซอตติกาของอิตาลีเมื่อปี ค.ศ. 2018 มีตราสินค้าในเครือมากมาย รวมทั้งเรย์แบน โอคลีย์ ไมเคิล คอร์ส และอื่น ๆ รวม 20 กว่าตราสินค้า
ปัจจุบันมีรายได้ราว 16 พันล้านยูโร จดทะเบียนในตลาดหลักทรัพย์ยูโรเน็กซต์ปารีส
มาร์ตูเร็ลย์

มาร์ตูเร็ลย์  เป็นเทศบาลซึ่งเป็นส่วนหนึ่งของโกมาร์กาบัฌยูบรากัต ในจังหวัดบาร์เซโลนา แคว้นกาตาลุญญา ประเทศสเปน ตั้งอยู่บริเวณจุดบรรจบระหว่างแม่น้ำยูบรากัตกับแม่น้ำอะนอยา เป็นที่รู้จักกันดีจากสะพานปีศาจ ซึ่งสร้างในสมัยกลาง
มาร์ตูเร็ลย์มีสถานีรถไฟสามสถานี สถานีหนึ่งตั้งอยู่บนทางรถไฟเรนเฟ (RENFE) จากมันแรซาถึงซัมบิแซ็นซ์ดากัลเด็ส (ผ่านบาร์เซโลนาและบิลาฟรังกาดัลปานาแด็ส) มีชื่อว่า "มาร์ตูเร็ลย์" และอีกสามสถานีตั้งอยู่บนทางรถไฟเอฟาเฌเซ (FGC) จากบาร์เซโลนาถึงมันแรซา มีชื่อว่า "มาร์ตูเร็ลย์-บิลา", "มาร์ตูเร็ลย์-อันยัส" และ "มาร์ตูเร็ลย์-เซ็นตรัล" (อยู่บริเวณเดียวกันกับสถานีมาร์ตูเร็ลย์)
มาร์ตูเร็ลย์เป็นที่ตั้งของสำนักงานใหญ่และโรงงานผลิตรถยนต์ของบริษัทเซอัต (SEAT) โดยรถยนต์เซอัตรุ่นอิบิซา รุ่นเลออน และรุ่นอาโรนา รวมทั้งรถยนต์อาวดี้ รุ่น อา1 ได้รับการผลิตขึ้นที่นี่
เอริกผมแดง

เอริก ทอร์วัลด์สัน (ป. ค.ศ. 950 – ป. ค.ศ. 1003), รู้จักกันในชื่อ เอริกผมแดง, เป็นนักสำรวจชาวนอร์ส ซึ่งแหล่งข้อมูลจากสมัยกลางและในนิยายซากาของไอซ์แลนด์ระบุไว้ว่าเป็นผู้ค้นพบการตั้งถิ่นฐานของชาวนอร์สเป็นครั้งแรกในกรีนแลนด์ เขาได้รับฉายาว่า "ผมแดง" เนื่องจากผมและขนเคราของเขาเป็นสีแดง ลูกชายของเอริกเองก็เป็นนักสำรวจชาวไอซ์แลนด์ที่มีชื่อเสียงเช่นเดียวกับตัวเขาเอง ชื่อว่า เลฟ เอริกสัน
การ์ดาแด็ว

การ์ดาแด็ว  เป็นเมืองและเทศบาลแห่งหนึ่งในโกมาร์กาบัลแยซูริอันตัล จังหวัดบาร์เซโลนา แคว้นกาตาลุญญา ประเทศสเปน ตั้งอยู่ใกล้กับกรานุลเย็ส (เมืองหลักของโกมาร์กา) และตั้งอยู่ระหว่างทิวเขาชายฝั่งกับหมู่บ้านมุนแซ็ญ
การ์ดาแด็วเป็นชุมชนที่มีต้นกำเนิดมาจากสมัยกลาง โดยได้รับการกล่าวถึงเป็นลายลักษณ์อักษรเป็นครั้งแรก (เท่าที่ทราบ) ใน ค.ศ. 941
ซากา

ซากา (รูปพหูพจน์:) เป็นนิยายร้อยแก้วชนิดหนึ่งเกี่ยวกับประวัติศาสตร์ รวมถึงตำนานและเรื่องราวต่าง ๆ ซึ่งแต่งในประเทศไอซ์แลนด์และในพื้นที่บางส่วนของสแกนดิเนเวีย โดยมักมีเนื้อหาเกี่ยวกับการผจญภัยและความกล้าหาญ รวมถึงลำดับเหตุการณ์สมาชิกครอบครัวหรือวงค์ตระกูลหรือกลุ่มของสังคม
นิยายซากาเกิดขึ้นในสมัยกลาง แต่พบว่ายังมีการแต่งนิยายประเภทนี้จนถึงศตวรรษต่อมา โดยในสมัยกลางมักจะใช้ภาษาละตินในการเขียนบันทึกประวัติศาสตร์ในยุโรป แต่นิยายซากามักแต่งเป็นภาษาพื้นเมือง เช่น ภาษานอร์สเก่ารวมถึงภาษาต่าง ๆ ที่มีวิวัฒนาการมาจากภาษานี้ โดยเฉพาะภาษาไอซ์แลนด์
ถึงแม้ว่านิยายซากาจะเขียนในรูปแบบร้อยแก้ว แต่ก็มีลักษณะคล้ายกับมหากาพย์พอสมควร
กรานุลเย็ส

กรานุลเย็ส  เป็นเมืองทางตอนกลางของแคว้นกาตาลุญญา ประเทศสเปน ห่างจากบาร์เซโลนาไปทางทิศตะวันออกเฉียงเหนือประมาณ 30 กิโลเมตร เป็นเมืองหลักและเมืองที่มีประชากรหนาแน่นที่สุดของโกมาร์กาบัลแยซูริอันตัล มีแม่น้ำกุงโกสต์ (ลำน้ำสาขาของแม่น้ำบาซ็อส) ไหลผ่าน
ปัจจุบัน กรานุลเย็สเป็นศูนย์กลางธุรกิจที่คึกคักแห่งหนึ่ง โดยเติบโตขึ้นมาจากเมืองที่มีอุตสาหกรรมสิ่งทอเป็นหลักในคริสต์ศตวรรษที่ 19 อย่างไรก็ตาม พื้นที่ทางตอนใต้ของเขตเทศบาลก็ยังคงรักษาลักษณะทางเกษตรกรรมในอดีตไว้
กรมทหารสารวัตรทหารอากาศ

กรมทหารสารวัตรทหารอากาศ (อักษรย่อ: สห.ทอ.) หรือหน่วยเดิม กองพันทหารสารวัตรทหารอากาศ เป็นส่วนราชการกองทัพอากาศไทย ซึ่งมีหน้าที่ในการรักษาความปลอดภัย โดยมีผู้บังคับการกรมทหารสารวัตรทหารอากาศคนปัจจุบันคือ นาวาอากาศเอก ชยกร โชติพิทยานนท์
ประวัติ.
หน่วยสารวัตรทหารอากาศถือกำเนิดครั้งแรกในสมัยสงครามโลกครั้งที่สองโดยใช้ชื่อ "กองรักษาการณ์พิเศษ 1" ครั้นปี พ.ศ. 2498 กองทัพอากาศได้ขยายกองสารวัตรทหารอากาศดอนเมืองเป็น "กองพันทหารสารวัตรทหารอากาศดอนเมือง" และวันที่ 15 สิงหาคม พ.ศ. 2534 ได้มีการจัดหน่วยใหม่เป็น "กรมทหารสารวัตรทหารอากาศ สำนักงานผู้บังคับทหารอากาศดอนเมือง หน่วยบัญชาการอากาศโยธิน" จึงถือเอาวันที่ 15 สิงหาคมของทุกปี เป็นวันคล้ายวันสถาปนากรมทหารสารวัตรทหารอากาศ
ปฎิบัติการสำคัญ.
เดือนพฤษภาคม พ.ศ. 2560 กรมทหารสารวัตรทหารอากาศได้มีบทบาทร่วมกับคณะกรรมการป้องกันและปราบปรามยาเสพติด (ป.ป.ส.) ในการจับกุมนักค้ายาเสพติด ซึ่งมีของกลางได้แก่ยาบ้า 800,000 เม็ด และยาไอซ์ 10 กิโลกรัม และเดือนกรกฎาคม ของปีเดียวกัน ทหารจากกองพันทหารสารวัตรทหารอากาศ ร่วมกับตำรวจกว่า 100 นาย เข้าตรวจค้นพื้นที่รอบค่ายมวยและซุ้มไก่ชนในเขตสายไหมหลังทราบเบาะแสในการซุกซ่อนยาเสพติด โดยพบถุงดำบรรจุยาบ้า 1,800,000 เม็ด และยาไอซ์ 39 กิโลกรัม พร้อมจับกุมตัวผู้จำหน่ายยาเสพติดที่ผิดกฎหมาย
เดือนกันยายน พ.ศ. 2561 กรมทหารสารวัตรทหารอากาศร่วมจับกุมเครือข่ายค้ายาเสพติดข้ามชาติ 3 คดี พร้อมของกลางเป็นยาไอซ์ 355 กิโลกรัม
ส่วนเดือนพฤษภาคม พ.ศ. 2562 สารวัตรทหารอากาศ กองบิน 21 ได้ร่วมกับตำรวจในการจับกุมผู้ต้องหาเครือข่ายยาเสพติด พร้อมขยายผลได้ 4 คดี และในเดือนมิถุนายน ของปีเดียวกัน กรมทหารสารวัตรทหารอากาศได้มีส่วนร่วมในการปราบปรามเครือข่ายยาไอซ์รายสำคัญ โดยจับกุมผู้ต้องหา พร้อมของกลางเป็นยาไอซ์ 1,495 กิโลกรัม, ยาเค 91 กิโลกรัม, รถบรรทุก 6 ล้อ 2 คัน, รถยนต์ 4 ล้อ 4 คัน, อาวุธปืน 1 กระบอก และกระสุน
การประชุมสุดยอดผู้นำอาเซียน.
เดือนตุลาคม พ.ศ. 2562 กรมทหารสารวัตรทหารอากาศ ได้รับมอบกรวยจราจรและกระบองไฟ จำนวน 500 ชุด จากการรถไฟฟ้าขนส่งมวลชนแห่งประเทศไทย (รฟม.) เพื่อใช้อำนวยความสะดวกในการเดินทางของผู้นำอาเซียน ในการประชุมสุดยอดผู้นำอาเซียน ครั้งที่ 35 รวมถึงเพื่อสนับสนุนการปฏิบัติงานจราจรในเขตสนามบินของกองทัพอากาศต่อไป
กิจกรรมเพื่อสังคม.
ช่วงเทศกาลปีใหม่ และช่วงเทศกาลสงกรานต์ ได้มีการจัดให้สารวัตรทหารอากาศทำหน้าที่อำนวยความสะดวกด้านการจราจรและรักษาความปลอดภัย ให้แก่ประชาชนทั่วไป รวมถึงมีโครงการฝากบ้านไว้กับสารวัตรทหารอากาศ
ส่วนช่วงเทศกาลปีใหม่ พ.ศ. 2563 ทางกองบิน 41 ได้จัดกำลังพลเจ้าหน้าที่สารวัตรทหารอากาศ 10 นาย เข้าร่วมกิจกรรมอำนวยความสะดวก และรักษาความปลอดภัย เพื่อรองรับการเดินทางของประชาชน ณ ท่าอากาศยานเชียงใหม่ รวมถึงทางกองทัพอากาศไทยได้จัดชุดสารวัตรทหารอากาศ เพื่ออำนวยความสะดวกและรักษาความปลอดภัยให้แก่ประชาชน ณ บริเวณกองบินทั่วประเทศ 13 แห่ง
สิ่งสืบทอด.
สารวัตรทหารอากาศยังทำหน้าที่ในการดูแลช่องทางเข้า–ออกโรงเรียนฤทธิยะวรรณาลัย ซึ่งอยู่ในพื้นที่ของกองทัพอากาศไทย
มันเย็ว

มันเย็ว  เป็นเมืองและเทศบาลในโกมาร์กาอูโซนา จังหวัดบาร์เซโลนา แคว้นกาตาลุญญา ทางภาคตะวันออกเฉียงเหนือของประเทศสเปน
มันเย็วตั้งอยู่ในที่ราบบิกซึ่งเป็นที่ราบกว้างขวาง ที่ระดับความสูงโดยเฉลี่ย 460 เมตรจากระดับน้ำทะเล จุดสูงสุดคือโบสถ์ปุตชากุตที่ระดับความสูง 594 เมตรจากระดับน้ำทะเล ตัวเมืองถูกโอบล้อมด้วยภูเขาที่มีความสูงมากกว่า 1,000 เมตร
แม่น้ำแตร์ซึ่งมีต้นกำเนิดในเทือกเขาพิรินีไหลคดเคี้ยวผ่านเมืองนี้ และไหลลงสู่ทะเลเมดิเตอร์เรเนียนใกล้กับเมืองตูรูเอ็ลยาดามุงกรี
พระเจ้ากอร์มผู้อาวุโส

พระเจ้ากอร์มผู้อาวุโส  มีการเรียกขานอีกแบบว่า พระเจ้ากอร์มผู้อ่อนเปลี้ย  เป็นพระมหากษัตริย์เดนมาร์กที่ครองราชย์ตั้งแต่ ป. ค.ศ. 936 จนกระทั่งสวรรคต ป. ค.ศ. 958 หรือไม่กี่ปีหลังจากนั้น พระองค์ทรงปกครองจากเยลลิง และทรงสร้างศิลาเยลลิงเพื่อเป็นพระเกียรติแก่ไธรา พระชายาของพระองค์ พระองค์เสด็จพระราชสมภพก่อน ค.ศ. 900 และอาจสวรรคตประมาณ ค.ศ. 958, 963 หรือ 964
บรรพบุรุษและครองราชย์.
มีรายงานว่ากอร์มเป็นพระราชโอรสในพระเจ้าฮาร์ทาคนุต กษัตริย์เดนมาร์กกึ่งตำนาน อาดัมแห่งเบรเมิน ผู้บันทึกพงศาวดาร ระบุว่าฮาร์ทาคนุตมาจาก "Northmannia" ไปยังเดนมาร์กและยึดอำนาจในช่วงต้นคริสต์ศตวรรษที่ 10 พระองค์ถอดถอน Sigtrygg Gnupasson ยุวกษัตริย์ที่ปกครองเดนมาร์กตะวันตก เมื่อฮาร์ทาคนุตสวรรคต กอร์มจึงขึ้นครองราชย์ต่อ
สวรรคต ฝั่งพระศพ และฝังใหม่.
ทฤษฎีหนึ่งระบุว่าพระเจ้ากอร์มสวรรคตในฤดูหนาว ค.ศ. 958–959 โดยอิงจากกาลานุกรมต้นไม้ที่แสดงให้เห็นว่า โลงพระศพในเนินฝังพระศพตอนเหนือที่เยลลิงทำมาจากไม้ที่หักลงใน ค.ศ. 958
สิ่งสืบทอด.
พระเจ้ากอร์มทรงเป็น "ผู้อาวุโส" ในด้านการเป็น "ประมุข" บรรพบุรุษตามธรรมเนียมขงพระมากษัตริย์เดนมาร์ก Saxo Grammaticus ระบุไว้ใน ว่า กอร์มทรงอาวุโสกว่ากษัตริย์พระองค์อื่น ๆ และมีชีวิตยืนยาวจนพระเนตรบอดในช่วงที่คนุต พระราชโอรส ถูกปลงพระชนม์
บิลาดากันส์

บิลาดากันส์  เป็นเมืองใหญ่ใกล้กับเมืองบาร์เซโลนา ประเทศสเปน ตั้งอยู่ระหว่างเมืองซัมบ็อยดัลยูบรากัตกับเมืองซังกลิเม็นดัลยูบรากัต และอยู่ริมชายฝั่งทะเลเมดิเตอร์เรเนียนระหว่างเมืองอัลปรัดดัลยูบรากัตกับเมืองกาบา บิลาดากันส์มีลักษณะเป็นเมืองบริการ โดยมีโรงพยาบาลแห่งหนึ่งซึ่งให้บริการแก่เมืองโดยรอบ
บิลาดากันส์มีโรงเรียน 13 หรือ 14 โรง และทีมฟุตบอล บาสเกตบอล เบสบอล ซอฟต์บอล ยิมนาสติก และกีฬาอื่น ๆ รวม 30 ถึง 40 ทีม
ฮอลอดอมอร์

ฮอลอดอมอร์ (มาจาก) หรือที่รู้จักกันในชื่อ การฆ่าล้างเผ่าพันธุ์ด้วยทุพภิกขภัยในยูเครน มหาทุพภิกขภัย หรือ การฆ่าล้างเผ่าพันธุ์ชาวยูเครน ค.ศ. 1932–1933 เป็นการฆ่าล้างเผ่าพันธุ์ชาวยูเครนด้วยการปล่อยให้อดอาหารในสาธารณรัฐสังคมนิยมโซเวียตยูเครนในระหว่างปี ค.ศ. 1932 ถึง ค.ศ. 1933 โดยเหตุการณ์ครั้งนั้นคร่าชีวิตชาวยูเครนพื้นเมืองไปหลายล้านคนเนื่องจากภาวะทุพภิกขภัยที่เกิดขึ้นอย่างหนักซึ่งเป็นไปอย่างสงบโดยไม่เคยเกิดขึ้นมาก่อนในประวัติศาสตร์ยูเครน
คำว่าฮอลอดอมอร์มีความหมายที่เน้นเกี่ยวกับภาวะทุพภิกขภัยที่เกิดขึ้นจากมนุษย์โดยตั้งใจ เช่น การปฏิเสธความช่วยเหลือจากภายนอก การริบอาหารภายในครัวเรือน และการจำกัดการเคลื่อนย้ายของประชากร ประเด็นที่ว่าฮอลอดอมอร์เป็นการฆ่าล้างเผ่าพันธุ์หรือไม่นั้นยังเป็นที่ถกเถียงกันอยู่ เนื่องจากเป็นสาเหตุให้เกิดภาวะทุพภิกขภัยและการตายโดยตั้งใจ นักวิชาการบางส่วนเชื่อว่าเหตุการณ์นี้ถูกวางแผนโดยโจเซฟ สตาลิน เพื่อป้องกันการประกาศเอกราชของยูเครน การสูญเสียในครั้งนี้ได้ถูกนำไปเปรียบเทียบกับในเหตุการณ์ฮอโลคอสต์ อย่างไรก็ตาม นักประวัติศาสตร์บางส่วนโต้แย้งว่าเหตุการณ์ในครั้งนี้ถือเป็นการฆ่าล้างเผ่าพันธุ์
ซีแฟ็กซ์

ซีแฟ็กซ์  เป็นบริการเทเลเท็กซ์อันดับแรกของโลกของบีบีซีก่อนที่จะเปลี่ยนเป็นบีบีซีเรดบัตเทิน (BBC Red Button) ในปัจจุบัน เริ่มออกอากาศครั้งแรกในปี พ.ศ. 2517 และยุติการออกอากาศเมื่อเวลา 23:32:19 น. ของวันที่ 23 ตุลาคม พ.ศ. 2555 ตามเวลาสหราชอาณาจักร พร้อมกับการเปลี่ยนผ่านสู่ระบบดิจิทัลในพื้นที่นอร์เทิร์นไอร์แลนด์
สารบัญ.
ผู้รับชมสามารถดูเนื้อหาในแต่ละหน้าได้โดยกดปุ่มหมายเลขหน้าที่ต้องการ โดยได้จัดหมวดหมู่ตามที่มีการปรับปรุงเมื่อ พ.ศ. 2539 ดังนี้
ซุน เปิน

ซุน เปิน  ชื่อรอง ป๋อหยาง (伯陽) เป็นลูกพี่ลูกน้องของพระเจ้าซุนกวน ขุนศึกที่มีชีวิตอยู่ในช่วงปลายราชวงศ์ฮั่นตะวันออก และต่อมาได้กลายเป็นจักรพรรดิผู้ก่อตั้งง่อก๊กในยุคสามก๊ก เขาเป็นบุตรชายคนโตของซุนเชียง พี่ชายคนโตของพระราชบิดาของพระเจ้าซุนกวนคือพระเจ้าซุนเกี๋ยน เขารับใช้ซุนเกี๋ยนผู้เป็นอาครั้งแรกในการทัพปราบตั๋งโต๊ะ หลังซุนเกี๋ยนเสียชีวิต เขานำกองทัพไปรับใช้อ้วนสุด หากว่าเขาเข้าร่วมกับซุนเซ็ก (บุตรชายคนโตและผู้สืบทอดของซุนเกี๋ยน) หลังจากนั้นไม่นาน เขาเสียชีวิตจากการเจ็บป่วยภายหลังจากยุทธการที่ผาแดง โดยซุนหลิม (孫鄰) สืบทอดต่อจากเขา
งอเก๋ง

งอเก๋ง มีชื่อในภาษาจีนกลางว่า อู๋ จิ่ง (เสียชีวิต ค.ศ. 203) ขุนพลผู้มีชีวิตระหว่างปลาย ราชวงศ์ฮั่นตะวันออก เขาเป็นน้องภรรยาของขุนศึก ซุนเกี๋ยน ซึ่งลูกหลานของเขาก็กลายเป็นราชนิกุลของง่อก๊กในยุคสามก๊ก
ประวัติ.
งอเก๋งเกิดในอำเภออู๋ อู๋จฺวิ้น (บริเวณซูโจว มณฑลเจียงซูในปัจจุบัน) แต่เติบโตในอำเภอเฉียนถัง (錢唐縣; ปัจจุบันคือหางโจว มณฑลเจ้อเจียง) เขาเป็นเด็กกำพร้าตั้งแต่เล็ก จึงอาศัยอยู่กับพี่สาวนามงอฮูหยิน หลังงอฮูหยินสมรสกับขุนพลซุนเกี๋ยน งอเก๋งจึงกลายเป็นผู้อยู่ใต้บังคับบัญชาของพี่/น้องเขย
งอเก๋งเสียชีวิตขณะดำรงตำแหน่งเมื่อ ค.ศ. 203 ในรัชสมัยพระเจ้าเหี้ยนเต้
ลูกหลาน.
อู๋ เฟิ่น  บุตรชายของงอเก๋ง ได้รับมอยหมายให้เป็นนายทหาร โดยมีหน้าที่บังคับบัญชากองกำลังบางส่วน และแต่งตั้งบรรดาศักดิ์เป็น ซินถิงโหว  ใน ค.ศ. 219 เมื่อซุนกวน (น้องชายและผู้สืบทอดของซุนเซ็ก) และขุนพลลิบองเข้ารุกรานเกงจิ๋ว อู๋ เฟิ่นได้รับการแต่งตั้งเป็น ตูตู  แห่งอู๋จฺวิ้น และได้รับมอบหมายให้ปกป้องดินแดนบ้านเกิดของซุนกวน หลังเสียชีวิต อู๋ อาน  บุตรชายของเขา ขึ้นสืบทอดตำแหน่งต่อ โดยในคริสต์ทศวรรษ 240 เกิดการแย่งชิงอำนาจระหว่างซุน ป้ากับซุนโฮ พระโอรสทั้งสองของซุนกวนที่ต้องการราชบัลลังก์ของพระบิดา อู๋ อานให้การสนับสนุนซุน ป้าในระหว่างการช่วงชิง และเสียชีวิตในเวลาต่อมา
อู๋ ฉี  น้องชายของอู๋ เฟิ่น ได้รับบรรดาศักดิ์ โตวถิงโหว  อู๋ ฉีเป็นเพื่อนใกล้ชิดกับเตียวอุ๋นและกู้ ถาน หลังเสียชีวิต อู๋ จ่วน  บุตรชายของเขา ถือบรรดาศักดิ์ของผู้เป็นบิดาต่อ อู๋ จ่วนสมรสกับบุตรสาวของเตงอิ๋น เมื่อเตงอิ๋นถูกประหารชีวิตฐานวางแผนต่อผู้สำเร็จราชการซุนหลิมใน ค.ศ. 256 อู๋ จ่วนก็ถูกพัวพันและเสียชีวิตด้วยเช่นกัน
เทศบาลตำบลบ้านเป้า (จังหวัดชัยภูมิ)

"ระวังสับสนชื่อบทความคล้ายกัน เทศบาลตำบลบ้านเป้า"
บ้านเป้า เป็นเทศบาลตำบลแห่งหนึ่งในอำเภอเกษตรสมบูรณ์ จังหวัดชัยภูมิ ตั้งอยู่ทางทิศเหนือของอำเภอ ระยะทางห่างตัวอำเภอประมาณ 12 กิโลเมตร ลักษณะพื้นที่เป็นที่ราบลุ่ม มีหนองน้ำขนาดกลาง คือ บึงหนองฉิม
ประวัติ.
เทศบาลตำบลบ้านเป้า เริ่มแรกก่อตั้งขึ้นเป็น สุขาภิบาลบ้านเป้า เมื่อวันที่ 7 กันยายน พ.ศ. 2513 จนกระทั่งเมื่อวันที่ 25 พฤษภาคม 2542 มีประกาศกระทรวงมหาดไทยให้จัดตั้ง เทศบาลตำบลบ้านเป้า จนปัจจุบัน
การปกครอง.
เทศบาลตำบลบ้านเป้า ครอบคลุมพื้นที่ตำบลบ้านเป้าบางส่วน จำนวน 8 หมู่บ้าน ได้แก่ 
อ้างอ้ง.
<templatestyles src="Reflist/styles.css" />
จาง จ้งจิ่ง

จาง จ้งจิ่ง (ค.ศ. 150–219) ชื่อทางการ จาง จี  เป็นแพทย์ แพทย์ปรุงยา นักประดิษฐ์ นักเขียนชาวจีนในสมัยราชวงศ์ฮั่นตะวันออก และเป็นหนึ่งในแพทย์ชาวจีนที่มีชื่อเสียงที่สุดระหว่างปลายราชวงศ์ฮั่น เขาสร้างหลักเกณฑ์เกี่ยวกับยาและสรุปประสบการณ์การใช้ยา จึงมีส่วนอย่างมากในการพัฒนาแพทย์แผนจีนมาจนกระทั่งถึงทุกวันนี้
ชีวประวัติ.
แม้ว่าเขาเป็นที่รู้จักในแพทย์แผนจีนสมัยใหม่ และถือเป็นหนึ่งในแพทย์ชาวจีนที่ดีที่สุดในประวัติศาสตร์ กลับมีเรื่องราวเกี่ยวกับชีวิตของเขาน้อยมาก ข้อมูลในยุคหลังบันทึกว่า เขาเกิดที่หนานหยาง ดำรงตำแหน่งข้าราชการในฉางชา และมีชีวิตประมาณ ค.ศ. 150 ถึง 219 วันที่เกิด เสียชีวิต และผลงานของเขามีหลายแบบ แต่ไม่เกิน ค.ศ. 220
ทางหลวงแผ่นดินหมายเลข 3010

ทางหลวงแผ่นดินหมายเลข 3010 (สายสรรพยา - สรรคบุรี) เป็นทางหลวงแผ่นดินในจังหวัดชัยนาท มีระยะทางตลอดทั้งสาย 13.489 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกสรรพยา บนทางหลวงแผ่นดินหมายเลข 311 ในตำบลสรรพยา อำเภอสรรพยา ไปทางทิศตะวันตกเฉียงใต้ เข้าสู่ อำเภอสรรคบุรี ที่ตำบลห้วยกรด ผ่านตำบลเที่ยงแท้ และสิ้นสุดบนทางหลวงแผ่นดินหมายเลข 340 ในตำบลแพรกศรีราชา อำเภอสรรคบุรี โดยทางหลวงสายนี้เป็นเส้นทางในความรับผิดชอบของแขวงทางหลวงชัยนาท
ฉ่ำ จำรัสเนตร

ฉ่ำ จำรัสเนตร เป็นอดีตสมาชิกสภาผู้แทนราษฎรจังหวัดนครศรีธรรมราช 5 สมัย ระหว่างห้วงปี พ.ศ. 2480 จนถึงปี พ.ศ. 2500
ประวัติ.
นายฉ่ำเกิดเมื่อวันที่ 2 มกราคม พ.ศ. 2441 ที่ตำบลศาลามีชัย อำเภอเมือง จังหวัดนครศรีธรรมราช จบชั้นมัธยมจากโรงเรียนประจำจังหวัดนครศรีธรรมราช จากนั้นได้เข้ารับราชการเป็นครูประชาบาลโรงเรียนเทศบาลวัดชนะสงคราม ต่อมาได้โอนไปรับราชการสังกัดสำนักนายกรัฐมนตรี และเป็นรองเลขาธิการคณะรัฐมนตรี เนื่องจากมีโอกาสคุ้นเคยกับหลวงประดิษฐ์มนูธรรม เมื่อครั้งเกิดการปฏิวัติสยาม พ.ศ. 2475
ฉ่ำ จำรัสเนตร เคยได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราชครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 และได้รับเลือกตั้งสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 โดยกลวิธีของนายฉ่ำคือทำตัวเสมือนคนบ้า ด้วยการสร้างเรื่องแปลก เช่น การขี่ควายเข้าสภาฯ ถอดเสื้อในสภาฯ หรือตีลังกาเดินเอาหัวลง โดยมีความนัยแฝง อาทิ การตีลังกาเดินเอาหัวลงเพื่อแสดงว่าบ้านเมืองนั้นเกิดวิกลวิกาลขึ้นแล้ว ถึงกับคนเดินเอาหัวลง
ฉ่ำ กลับมาได้รับเลือกเป็น ส.ส. อีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ซึ่งการทำหน้าที่ ส.ส.ในสภาชุดนี้เองที่นายฉ่ำ มีบทบาทสำคัญในการตั้งกระทู้ถามรัฐบาลในขณะนั้นว่า “ทำไมรัฐบาลจึงซื้อเครื่องใช้ในการสงครามเกินสมควร เพราะเหตุใด และได้ซื้อเครื่องใช้เกี่ยวกับการสงครามจากต่างประเทศเป็นจำนวนเงินเท่าใด”
ฉ่ำ ได้รับเลือกตั้งอีก 2 สมัยติดต่อกันในปี พ.ศ. 2500 คือ การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคธรรมาธิปัตย์ และการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 สังกัดพรรคสหภูมิ
คดีความ.
นายฉ่ำ ถูกจำคุกครั้ง 1 ข้อหาสนับสนุน จอมพล ป. พิบูลสงคราม ในคดีอาชญากรสงคราม (พ.ศ. 2488-2489) ณ เรือนจำลาดยาว และครั้ง 2 ข้อหากบฏ (พ.ศ. 2503-2509) ณ เรือนจำลาดยาว และคุกประจำจังหวัดนครศรีธรรมราช
กรีนแฟลช

"กรีนแฟลช"  เป็นซิงเกิลลำดับที่ 39 ของเอเคบีโฟร์ตีเอต เปิดตัวเมื่อวันที่ 4 มีนาคม พ.ศ. 2558 โดยคิงเรกคอร์ดส์
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับบีเอ็นเคโฟร์ตีเอต.
"กรีนแฟลช" เป็นซิงเกิลที่ 18 ของบีเอ็นเคโฟร์ตีเอต โดยวงประกาศชื่อเพลงและสมาชิกเมื่อวันที่ 7 ธันวาคม พ.ศ. 2567 ภายในงาน BNK48 5th Album #SukiNanda First Performance และได้มีการเปิดตัวเพลงพร้อมมิวสิควิดีโออย่างเป็นทางการครั้งแรกในงาน Japan Expo Thailand 2025 เมื่อวันที่ 9 กุมภาพันธ์ พ.ศ. 2568 ณ บริเวณสแควร์ B ศูนย์การค้าเซ็นทรัลเวิลด์
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ดานอน

ดานอน  เป็นบริษัทข้ามชาติสัญชาติฝรั่งเศสผู้ผลิตนมและอาหารแปรรูป ก่อตั้งขึ้นเมื่อปี ค.ศ. 1919 ที่บาร์เซโลนา ประเทศสเปน ก่อนจะย้ายกิจการและสำนักงานใหญ่มาอยู่ที่กรุงปารีสในอีก 9 ปีต่อมา มียอดขาย 24.65 พันล้านยูโรในปี ค.ศ. 2018 โดยรายได้ส่วนใหญ่มาจากผลิตภัณฑ์นม อาหารเสริม และน้ำดื่ม ส่วนผลิตภัณฑ์ในไทยที่เป็นที่รู้จักคือนมผงดูเม็กซ์และน้ำแร่เอเวียง
หนูน้อยคอมพิวเตอร์

หนูน้อยคอมพิวเตอร์  เป็นซิทคอมวิทยาศาสตร์เทคโนโลยีสัญชาติอเมริกัน ออกอากาศครั้งแรกเมื่อปี พ.ศ. 2528 จนถึงปี พ.ศ. 2532 ทางสถานีโทรทัศน์เมโทรมิเดีย และสถานีโทรทัศน์ทเวนตีเซนจูรีฟอกซ์ เป็นเรื่องราวเกี่ยวกับ "วิคกี้" (แสดงโดย ทิฟฟานี่ บิสเซสส์) หุ่นยนต์เลียนแบบคนซึ่งถูกสร้างโดย "เท็ดด์" (แสดงโดย ดิค คริสตี) และวิคกี้ได้เป็น 1 ในสมาชิกครอบครัวของเท็ดด์อีกด้วย โดยซิทคอมเรื่องนี้มีทั้งสิ้น 96 ตอน
ซิทคอมเรื่องนี้เคยถูกจำหน่ายเป็นดีวีดี จำนวน 2 ตอน และยังเคยออกอากาศในประเทศไทยทางสถานีโทรทัศน์ไทยทีวีสีช่อง 9 อ.ส.ม.ท. (เอ็มคอตเอชดีในปัจจุบัน) หลังจบรายการข่าวภาค 20:00 น.
หมู่เกาะโซโลมอนในโอลิมปิกฤดูร้อน 2016

หมู่เกาะโซโลมอน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติหมู่เกาะโซโลมอนได้ส่งทีมนักกีฬาที่ผ่านการคัดเลือกทั้งหมด 3 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศโซมาเลียในโอลิมปิกฤดูร้อน 2016

ประเทศโซมาเลีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติโซมาเลียได้ส่งทีมนักกีฬาที่ผ่านการคัดเลือกทั้งหมด 2 คน เข้าร่วมแข่งขันใน 1 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
โบกูตาจิวะทาตากาวาไน

"โบกูตาจิวะทาตากาวาไน" (; โรมาจิ: "Bokutachi wa Tatakawanai" #เปลี่ยนทาง) เป็นซิงเกิลลำดับที่ 40 ของเอเคบีโฟร์ตีเอต เปิดตัวเมื่อวันที่ 20 พฤษภาคม พ.ศ. 2558 โดยคิงเรกคอร์ดส์
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
เอวลอย

เอวลอย  เป็นแฟชั่นประเภทหนึ่งที่เป็นที่นิยมในสตรี ลักษณะเสื้อจะถกขึ้นให้เห็นส่วนเอวและหน้าท้องของร่างกาย
ประวัติ.
แฟชั่นเอวลอยเริ่มมาจากการแสดงที่เรียกว่า "ลิตเติลอียิปต์" ในงานแสดงสินค้าที่ชิคาโก ค.ศ. 1893 หลังจากนั้น แฟชั่นดังกล่าวเริ่มกำเนิดขึ้นในคริสต์ทศวรรษ 1930 แต่ยังไม่เป็นที่นิยมมากนัก โดยแฟชั่นดังกล่าวมักจะนิยามถึงชุดว่ายน้ำเสียส่วนใหญ่ จนกระทั่งในคริสต์ทศวรรษที่ 1940 มีดาราชื่อดังจากอเมริกันอย่าง บาบารา อีเบิล และเจน บีกิน ได้เป็นผู้นำแฟชั่นลักษณะที่เสื้อผ้าถกขึ้นไปให้เห็นส่วนเอว ทำให้แฟชั่นดังกล่าวเริ่มเป็นที่นิยมตั้งแต่คริสต์ทศวรรษ 1960 สำหรับสตรี ส่วนแฟชั่นเอวลอยเริ่มเป็นที่นิยมของบุรุษในปี 1970
ประเทศซูดานใต้ในโอลิมปิกฤดูร้อน 2016

ประเทศซูดานใต้ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติซูดานใต้ได้ส่งทีมนักกีฬาที่ผ่านการคัดเลือกทั้งหมด 3 คน เข้าร่วมแข่งขันใน 1 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศศรีลังกาในโอลิมปิกฤดูร้อน 2016

ประเทศศรีลังกา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 – 21 สิงหาคม พ.ศ. 2559 คณะกรรมการโอลิมปิกแห่งชาติศรีลังกาได้ส่งทีมนักกีฬาที่ผ่านการคัดเลือกทั้งหมด 9 คน เข้าร่วมแข่งขันใน 6 ชนิดกีฬา และไม่ได้รับเหรียญรางวัลจากการแข่งขันครั้งนี้
กรีฑา.
ผลการแข่งขัน
ประเทศซูดานในโอลิมปิกฤดูร้อน 2016

ประเทศซูดาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติซูดานได้ส่งทีมนักกีฬาที่ผ่านการคัดเลือกทั้งหมด 6 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศซูรินามในโอลิมปิกฤดูร้อน 2016

ประเทศซูรินาม เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 – 21 สิงหาคม พ.ศ. 2559 คณะกรรมการโอลิมปิกแห่งชาติซูรินามได้ส่งทีมนักกีฬาที่ผ่านการคัดเลือกทั้งหมด 6 คน เข้าร่วมแข่งขันใน 4 ชนิดกีฬา และไม่ได้รับเหรียญรางวัลจากการแข่งขันครั้งนี้
กรีฑา.
ผลการแข่งขัน
ประเทศสวาซิแลนด์ในโอลิมปิกฤดูร้อน 2016

ประเทศสวาซิแลนด์ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติสวาซิแลนด์ได้ส่งทีมนักกีฬาที่ผ่านการคัดเลือกทั้งหมด 2 คน เข้าร่วมแข่งขันใน 1 ชนิดกีฬา และไม่ได้รับเหรียญรางวัลจากการแข่งขันครั้งนี้
กรีฑา.
ผลการแข่งขัน
ประเทศโตโกในโอลิมปิกฤดูร้อน 2016

ประเทศโตโก เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติโตโกได้ส่งทีมนักกีฬาที่ผ่านการคัดเลือกทั้งหมด 5 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศตองงาในโอลิมปิกฤดูร้อน 2016

ประเทศตองงา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติตองงาได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ทางหลวงแผ่นดินหมายเลข 3251

ทางหลวงแผ่นดินหมายเลข 3251 (สายสรรคบุรี - ชันสูตร) เป็นทางหลวงแผ่นดินที่เชื่อมต่อระหว่าง จังหวัดชัยนาท และ จังหวัดสิงห์บุรี มีระยะทางตลอดทั้งสาย 33.332 กิโลเมตร เป็นถนนขนาด 2 ช่องจราจรสวนทาง โดยทางหลวงสายนี้เริ่มต้นที่แยกสรรคบุรี บน ทางหลวงแผ่นดินหมายเลข 340 และ ทางหลวงแผ่นดินหมายเลข 3465 ใน ตำบลแพรกศรีราชา อำเภอสรรคบุรี ไปทางทิศตะวันออก ผ่าน ตำบลดงคอน และ ตำบลบางขุด เข้าสู่ จังหวัดสิงห์บุรี ที่ ตำบลพักทัน และผ่าน ตำบลเชิงกลัด และสิ้นสุดบน ทางหลวงชนบท สห.5040 ใน ตำบลโพชนไก่ อำเภอบางระจัน
อำเภอบาจก

อำเภอบาจก  เป็นหนึ่งในอำเภอหรือจาจาฮัน (jajahan) ในรัฐกลันตัน ประเทศมาเลเซีย โดยห่างจากโกตาบารูไปทางตะวันออก 25 กิโลเมตร ประชากรส่วนใหญ่เป็นชาวมลายู ส่วนชาวจีนและไทยเป็นชนกลุ่มน้อย เศรษฐกิจส่วนใหญ่ของที่นี่คือเกษตรกรรม นอกเหนือจากการจับปลา, ธุรกิจ และทำงานให้กับภาครัฐบาลกับเอกชน
เมืองบาจกหรือบันดาร์บาจกได้รับการประกาศเป็นเมืองท่องเที่ยวอิสลาม (Islamic Tourism Town) หรือบันดาร์เปอลันโจงันอิซลัม (Bandar Pelancongan Islam) โดยตวน กูรู ฮาจี ดาตุก นิก อับดุล อาซิซ นิก มัต โดยมีผลตั้งแต่วันที่ 7 ธันวาคม ค.ศ. 2010 ซึ่งตรงกับวันที่ 1 มุฮัรรอม ฮ.ศ. 1432
ที่มาของชื่อ.
มีคำอธิบายเกี่ยวกับที่มาของชื่ออยู่หลายแบบ
ตามคำอธิบายแบบหนึ่ง ชื่อบาจกมีที่มาจากบุคคลชื่อ "ตก บาจก" ซึ่งเชื่อว่าเป็นผู้เข้ามาตั้งถิ่นฐานเป็นคนแรก เป็นพ่อค้าจากจีนที่จอดเรือที่เปิงกาลันจีนาในบาจกเพื่อขายผ้าไหมและเครื่องเทศ
คำอธิบายที่เป็นที่แพร่หลายที่สุดคือ ชื่อเมืองมาจากคำในภาษาไทยสองคำ คือ "บ้าน" กับ "จาก" โดย "บ้าน" หมายถึง "หมู่บ้าน" ส่วน "จาก" คือ "ต้นจาก" (ต้นไม้ในป่าชายเลนท้องถิ่น) ชาวไทยยังคงเรียกบริเวณนี้ว่าบ้านจากเช่นเดิม แต่ในภาษามลายูได้มีการเปลี่ยนการออกเสียงเป็นบาจกแทน
เมือง.
อำเภอนี้มีเมืองหลายแห่ง ดังนี้
นักกีฬาโอลิมปิกอิสระในโอลิมปิกฤดูร้อน 2016

นักกีฬาโอลิมปิกอิสระ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 ทีมประกอบด้วยนักกีฬาชาวคูเวตที่แข่งขันภายใต้ธงโอลิมปิกเนื่องจากคณะกรรมการโอลิมปิกคูเวตถูกระงับโดยคณะกรรมการโอลิมปิกสากล (IOC) เป็นครั้งที่สองในรอบห้าปีเนื่องจากการแทรกแซงของรัฐบาล 
นอกเหนือจากนักกีฬาอิสระแล้ว ยังมีผู้ลี้ภัย 10 คน ที่เข้าแข่งขันภายใต้ธงโอลิมปิกในฐานะนักกีฬาผู้ลี้ภัย เป็นอีกทีมแยกต่างหาก ทีมนักกีฬาอิสระได้ส่งทั้งหมด 9 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 0 เหรียญเงิน และ 1 เหรียญทองแดง รวมทั้งหมด 2 เหรียญ
Fehaid Al-Deehani นักกีฬายิงปืนชาวคูเวตเป็นนักกีฬาอิสระคนแรกที่ชนะเหรียญทองโอลิมปิก
ทางหลวงแผ่นดินหมายเลข 3213

ทางหลวงแผ่นดินหมายเลข 3213 (สายวัดสิงห์ - แยกเขาตะพาบ) เป็นทางหลวงแผ่นดินที่เชื่อมต่อระหว่างจังหวัดชัยนาท กับจังหวัดอุทัยธานี มีระยะทางตลอดทั้งสาย 41.101 กิโลเมตร เป็นถนนขนาด 2 จราจรสวนทาง ยกเว้นเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นบนทางหลวงแผ่นดินหมายเลข 3183 ในตำบลวัดสิงห์ อำเภอวัดสิงห์ ไปทางทิศตะวันตก ผ่านตำบลหนองบัว ตำบลหนองขุ่น ตำบลบ่อแร่ เข้าสู่อำเภอหนองมะโมง ที่ตำบลกุดจอก ผ่านตำบลหนองมะโมง ตำบลวังตะเคียน เข้าสู่ จังหวัดอุทัยธานี ที่ตำบลวังหิน สิ้นสุดที่แยกเขาตะพาบ บนทางหลวงแผ่นดินหมายเลข 333 ในตำบลวังหิน อำเภอบ้านไร่
นักกีฬาคณะกรรมการโอลิมปิกรัสเซียในโอลิมปิกฤดูร้อน 2020

นักกีฬาคณะกรรมการโอลิมปิกรัสเซีย (;ROC) เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ที่เลื่อนออกไปแข่งขันระหว่าง 23 กรกฎาคม ถึง 8 สิงหาคม พ.ศ. 2564 เนื่องจากการระบาดทั่วของโควิด-19 ซึ่งนับเป็นชาติที่ 7 ที่เข้าร่วมแข่งขันโอลิมปิกฤดูร้อนในฐานะนักกีฬาอิสระ 
อย่างไรก็ตามในวันที่ 9 ธันวาคม พ.ศ. 2562 องค์กรต่อต้านการใช้สารต้องห้ามโลก (WADA) ได้สั่งห้ามรัสเซียแข่งขันกีฬาระดับนานาชาติทุกประเภทเป็นเวลา 4 ปีหลังจากพบว่าข้อมูลจากองค์กรต่อต้านการใช้สารต้องห้ามรัสเซียถูกควบคุมโดยหน่วยงานของรัสเซียที่เข้าไปยุ่งกับห้องปฏิบัติการและพยายามบิดเบือนข้อมูลเพื่อปกป้องนักกีฬาที่เกี่ยวข้องกับโครงการใช้สารกระตุ้นที่รัฐสนับสนุนอยู่
วาดาจะอนุญาตให้นักกีฬารัสเซียที่พิสูจน์ได้ว่าตนเองบริสุทธิ์ร่วมแข่งขันได้เช่นเดียวกับโอลิมปิกฤดูหนาว 2018 แต่อยู่ภายใต้ชื่อที่กำหนด (ซึ่งอาจไม่รวมชื่อ "รัสเซีย" ที่ไม่เหมือนกับ "นักกีฬาโอลิมปิกจากรัสเซีย" ในปี 2018 รัสเซียจะยื่นอุทธรณ์ต่อศาลอนุญาโตตุลาการกีฬาโลก (CAS) ต่อการตัดสินของวาดา 
ครั้งนี้ได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 169 คน เข้าร่วมการแข่งขันใน 18 ชนิดกีฬา
ฮันส์-ดีเทอร์ ฟลิค

ฮันส์-ดีเทอร์ "ฮันซี" ฟลิค (เกิด 24 กุมภาพันธ์ ค.ศ. 1965) เป็นอดีตนักฟุตบอลอาชีพและผู้จัดการทีมฟุตบอลชาวเยอรมัน ปัจจุบันเป็นหัวหน้าผู้ฝึกสอนของบาร์เซโลนา เขาเคยเป็นผู้ช่วยของโยอาคิม เลิฟ ในทีมชาติเยอรมนีระหว่างเดือนสิงหาคม ค.ศ. 2006 ถึงเดือนกรกฎาคม ค.ศ. 2014 
สมัยที่เป็นผู้เล่น ฟลิคเป็นกองกลางได้ลงเล่นให้กับไบเอิร์นมิวนิกทั้งหมด 104 นัด และทำได้ 5 ประตูในช่วง ค.ศ. 1985–1990 ต่อมาเขาได้ลงเล่นให้กับเคิลน์ทั้งหมด 44 นัด และสโมสรสุดท้ายที่เขาได้ลงเล่นคือ วิคโทรีอาบัมเมินทาล ในช่วง ค.ศ. 1994–2000
ฟลิคเคยลงเล่นให้กับทีมชาติเยอรมนีรุ่นอายุไม่เกิน 18 ปี ทั้งหมด 2 นัดในรอบแบ่งกลุ่มของฟุตบอลชิงแชมป์แห่งชาติยุโรป 1983 เมื่อวันที่ 15 และ 17 พฤษภาคม ค.ศ. 1983 ได้แก่ นัดที่เอาชนะสวีเดน 1-0 และชนะบัลแกเรีย 3-1 ตามลำดับ
เกียรติประวัติ.
ผู้เล่น.
ไบเอิร์นมิวนิก
แอร์สเทอ เอ็ฟเซ เคิลน์
ผู้จัดการทีม.
ไบเอิร์นมิวนิก
รางวัลส่วนตัว
ลูว์เซียง ฟาฟวร์

ลูว์เซียง ฟาฟวร์ (เกิดวันที่ 2 พฤศจิกายน ค.ศ. 1957) เป็นผู้จัดการและอดีตนักฟุตบอลชาวสวิส สโมสรล่าสุดที่เป็นผู้จัดการคือโบรุสซีอาดอร์ทมุนท์ในเยอรมนี ฟาฟวร์เคยเล่นเป็นเพลย์เมกเกอร์ให้กับหลายสโมสรทั้งในสวิตเซอร์แลนด์และฝรั่งเศส แต่สโมสรที่เขาได้เล่นนานที่สุดคือแซร์แว็ต ซึ่งเขาพาทีมคว้าแชมป์ลีกได้ เขาประกาศเลิกเล่นฟุตบอลอาชีพใน ค.ศ. 1991 ในฐานะผู้จัดการทีม เขาพาทีมแซร์แว็ตและซือริชชนะเลิศสวิสคัพและสวิสซูเปอร์ลีก ต่อมาในเยอรมนี ฟาฟวร์ได้มาคุมแฮร์ทา เบเอ็สเซ และโบรุสซีอาเมินเชินกลัทบัค
ฟาฟวร์ได้ลงเล่นให้กับทีมชาติสวิตเซอร์แลนด์ 24 นัด และทำเพียงประตูเดียวตลอดการเล่นให้ทีมชาติ ในนัดที่พบกับเนเธอร์แลนด์ที่ซือริช เมื่อวันที่ 1 กันยายน ค.ศ. 1981 โดยในนัดนั้น รืด คึลลิต และฟรังก์ ไรการ์ด ก็ได้ลงเล่นนัดแรกให้กับเนเธอร์แลนด์ด้วย ฟาฟวร์ลงเล่นทีมชาตินัดสุดท้ายที่พ่ายแพ้ต่อโปรตุเกสที่ลิสบอน 3–1 เมื่อวันที่ 26 เมษายน ค.ศ. 1989
เกียรติประวัติ.
ผู้เล่น.
แซร์แว็ต
รางวัลส่วนตัว
ผู้จัดการ.
เอชาล็อง
อีแวร์ดงสปอร์
แซร์แว็ต
ซือริช
โบรุสซีอาดอร์ทมุนท์
รางวัลส่วนตัว
บรูโน มาร์ตินส์ อินดี

โรลันโด มักซิมิเลียโน "บรูโน" มาร์ตินส์ อินดี (เกิดวันที่ 8 กุมภาพันธ์ ค.ศ. 1992) เป็นนักฟุตบอลชาวดัตช์ ผู้เล่นในตำแหน่งกองหลังให้กับอาเซ็ด อัลก์มาร์ในเอเรอดีวีซี
มาร์ตินส์ อินดี เริ่มต้นอาชีพกับไฟเยอโนร์ดในเนเธอร์แลนด์ โดยขึ้นมาจากทีมเยาวชน เขาได้ลงเล่นให้กับไฟเยอโนร์ด 4 ฤดูกาล ลงเล่น 120 นัด ก่อนที่จะย้ายไปโปร์ตูในโปรตุเกสเมื่อเดือนกรกฎาคม ค.ศ. 2014 ด้วยค่าตัว 7.7 ล้านยูโร ต่อมาในเดือนสิงหาคม ค.ศ. 2016 มาร์ตินส์ อินดี ย้ายไปสโตกซิตีในพรีเมียร์ลีกแบบยืมตัว และในปีถัดมา เขาเซ็นสัญญาถาวรกับสโตกด้วยค่าตัว 7 ล้านปอนด์
มาร์ตินส์ อินดี ได้ลงเล่นให้กับทีมชาติเนเธอร์แลนด์มาตั้งแต่ ค.ศ. 2012 จนถึง ค.ศ. 2017 โดยได้ลงเล่น 34 นัด และเป็นส่วนหนึ่งในชุดที่จบอันดับท่สามในฟุตบอลโลก 2014
 "ณ วันที่ 28 มีนาคม 2017"
แดริล ยันมาต

แดริล ยันมาต (เกิดวันที่ 22 กรกฎาคม ค.ศ. 1989) เป็นนักฟุตบอลชาวดัตช์ ผู้เล่นในตำแหน่งกองหลังให้กับทีมชาติเนเธอร์แลนด์
ยันมาตเริ่มต้นอาชีพกับอาโดเด็นฮาค ต่อมาก็ได้ไปเล่นให้กับเฮเรินเฟนและไฟเยอโนร์ดในเอเรอดีวีซี ก่อนที่จะเข้าร่วมนิวคาสเซิลยูไนเต็ดใน ค.ศ. 2014 ด้วยสัญญา 6 ปี
ยันมาตเล่นให้กับทีมชาติมาตั้งแต่ ค.ศ. 2012 โดยเขาเป็นส่วนหนึ่งของทีมชาติชุดที่จบอันดับที่สามในฟุตบอลโลก 2014
ทีมชาติ.
ยันมาตลงเล่นให้กับทีมชาติเนเธอร์แลนด์ครั้งแรกเมื่อวันที่ 7 กันยายน ค.ศ. 2012 โดยลงเล่นเป็นตัวจริงครบ 90 นาทีในนัดที่เปิดบ้านเอาชนะตุรกี 2–0 ในรอบคัดเลือกของฟุตบอลโลก 2014 ต่อมาในวันที่ 31 พฤษภาคม ค.ศ. 2014 เขาได้รับเลือกจากลูวี ฟัน คาล ให้อยู่ในทีมชาติชุด 23 คนสุดท้ายในการแข่งขันฟุตบอลโลก 2014 รอบสุดท้ายที่ประเทศบราซิล เขาได้ลงเล่นครั้งแรกในรายการนี้เมื่อวันที่ 13 มิถุนายน โดยเขาทำหนึ่งแอสซิสต์ช่วยให้ทีมเอาชนะสเปน 5–1 ต่อมาในนัดชิงอันดับที่สามที่พบกับบราซิล ยันมาตลงมาเป็นตัวสำรองแทนเดลีย์ บลินด์ และทำแอสซิสต์ให้แก่จอร์จีนีโย ไวนัลดึม ช่วยให้ฮอลแลนด์เอาชนะไปได้ 3–0
เกียรติประวัติ.
วอตฟอร์ด
เนเธอร์แลนด์
อัลบายูลียา

อัลบายูลียา (หรือ "Carlsburg" เดิมชื่อ "Weißenburg";) เป็นนครและเป็นเมืองหลวงของเทศมณฑลอัลบา ประเทศโรมาเนีย ตั้งอยู่ริมฝั่งแม่น้ำมูเรช ในอดีตอยู่ในภูมิภาคทรานซิลเวเนีย เมืองมีประชากร 63,536 คน (ค.ศ. 2011)
นับแต่ยุคกลางอันรุ่งโรจน์ เมืองเป็นศูนย์กลางการปกครองของอัครสังฆมณฑลของทรานซิลเวเนีย และในระหว่าง ค.ศ. 1541 ถึง 1690 เป็นเมืองหลวงของราชอาณาจักรฮังการีตะวันออกและต่อมาเป็นเมืองหลวงราชรัฐทรานซิลเวเนีย
ความสัมพันธ์นานาชาติ.
เมืองพี่น้อง.
อัลบายูลียาเป็นเมืองพี่น้องกับเมืองดังนี้:
ประชากร.
รายงานจากสำมะโน ค.ศ. 2011 เมืองนี้มีประชากร 63,536 คน ประกอบด้วยผู้มีเชื้อชาติโรมาเนีย 95.3%, โรมานี 3.2%, ฮังการี 1.9% และเยอรมัน 0.2%
ใน ค.ศ. 1850 อัลบายูลียามีประชากร 5,408 คน ประกอบด้วยชาวโรมาเนีย 2,530 คน (46.78%), ชาวฮังการี 1,009 คน (18.67%), ชาวเยอรมัน 748 คน (13.83%) และอื่น ๆ 1,121 คน (20.73%)
ใน ค.ศ. 1891 เมืองนี้มีประชากร 8,167 คน ประกอบด้วยชาวฮังการี 3,482 คน (42.63%), ชาวโรมาเนีย 3,426 คน (41.94%) และชาวเยอรมัน 867 คน (10.62%) จากนั้นใน ค.ศ. 1910 จำนวนประชากรในเมืองเพิ่มขึ้นถึง 11,616 คน ประกอบด้วยชาวฮังการี 5,226 คน (45%), ชาวโรมาเนีย 5,170 คน (44.51%) และชาวเยอรมัน 792 คน (6.82%) และจากสำมะโน ค.ศ. 1930 ประชากรร้อยละ 34.7 นับถือออร์ทอดอกซ์โรมาเนีย, ร้อยละ 28.1 นับถือกรีกคาทอลิกโรมาเนีย, ร้อยละ 12.9 นับถือโรมันคาทอลิก, ร้อยละ 12.7 นับถือศาสนายูดาห์, ร้อยละ 7.3 นับถือโปรเตสแตนต์ปฏิรูป และร้อยละ 3.1 นับถือลูเทอแรน
ผู้เข้าร่วมโอลิมปิกโดยอิสระในโอลิมปิกฤดูหนาว 2014

ผู้เข้าร่วมโอลิมปิกโดยอิสระ  เป็นนักกีฬาจากประเทศอินเดีย 3 คน เข้าร่วมแข่งขันกีฬาโอลิมปิกฤดูหนาว 2014 (พ.ศ. 2557) ที่เมืองโซชิ ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 พวกเขาเข้าร่วมแข่งขันในฐานะนักกีฬาอิสระภายใต้ธงโอลิมปิก ซึ่งสมาคมโอลิมปิกอินเดียถูกระงับโดย IOC ตั้งแต่ปี ค.ศ. 2012 แต่เมื่อวันที่ 11 กุมภาพันธ์ 2014 IOC ได้คืนสถานะคณะกรรมการโอลิมปิกแห่งชาติของอินเดียหลังจากที่พวกเขาจัดการเลือกตั้ง และอนุญาตให้นักกีฬาอีก 2 คน ที่ยังแข่งขันให้ใช้ธงชาติอินเดียได้แทนที่จะเป็นธงโอลิมปิก โดยอินเดียนั้นยังไม่เคยได้รับรางวัลเหรียญโอลิมปิกฤดูหนาว
แม่น้ำจัมพัล

แม่น้ำจัมพัล  เป็นสาขาแม่น้ำของแม่น้ำยมุนา ทางตอนกลางของประเทศอินเดีย เป็นส่วนหนึ่งของระบบแม่น้ำคงคา แม่น้ำไหลไปทางทิศเหนือและทิศตะวันออกเฉียงเหนือผ่านรัฐมัธยประเทศและรัฐราชสถาน จากนั้นทำหน้าที่เป็นเขตแดนระหว่างรัฐราชสถานกับรัฐมัธยประเทศ ก่อนที่จะเลี้ยวไปทางทิศตะวันออกเฉียงใต้รวมกับแม่น้ำยมุนาที่รัฐอุตตรประเทศ
แม่น้ำยมุนา (ประเทศบังกลาเทศ)

แม่น้ำยมุนาแห่งบังกลาเทศ (ภาษาเบงกอล: যমুনা ภาษาอังกฤษ: Jamuna, Jomuna) เป็นแม่น้ำสายสำคัญหนึ่งในสามสายของประเทศบังกลาเทศ และเป็นสาขาหลักของแม่น้ำพรหมบุตรที่ไหลมาจากเทือกเขาหิมาลัยผ่านอินเดียตะวันออกไปยังบังกลาเทศ ส่วนที่ไหลผ่านบังกลาเทศนี้เองที่เรียกว่าแม่น้ำยมุนา แม่น้ำสายนี้ไหลมารวมกับแม่น้ำปัทมา (Padma River) ซึ่งเป็นแม่น้ำคงคาในส่วนล่างที่ไหลผ่านบังกลาเทศ เกิดเป็นดินดอนสามเหลี่ยมขนาดใหญ่ชื่อว่าสามเหลี่ยมปากแม่น้ำคงคา แม่น้ำยมุนาแห่งบังกลาเทศมีความยาวประมาณ 205 กิโลเมตร
นักกีฬาโอลิมปิกจากประเทศรัสเซียในโอลิมปิกฤดูหนาว 2018

นักกีฬาโอลิมปิกจากประเทศรัสเซีย (OAR) เป็นชื่อที่แต่งตั้งโดยคณะกรรมการโอลิมปิกสากล (IOC) ให้กับนักกีฬารัสเซียที่ได้รับอนุญาตให้เข้าร่วมแข่งขันกีฬาโอลิมปิกฤดูหนาว 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 การแต่งตั้งเนื่องจากคณะกรรมการโอลิมปิกรัสเซียถูกระงับหลังจากเกิดเรื่องอื้อฉาวเกี่ยวกับสารต้องห้ามของรัสเซีย ครั้งนี้ถือเป็นครั้งแรกที่นักกีฬารัสเซียเข้าร่วมแข่งขันภายใต้ธงโอลิมปิกนับตั้งแต่ทีมรวมในปี ค.ศ. 1992
ระหว่างการแข่งขันโอลิมปิกฤดูหนาว 2018 นักกีฬาสองคนมีทดสอบว่าใช้สารต้องห้ามและศาลอนุญาโตตุลาการกีฬาโลก (CAS) ตัดสินว่ามีความผิดในการฐานใช้สารต้องห้าม ทั้งสองถูกระงับโดย IOC และการแข่งขันของพวกเขาถือโมฆะอันเป็นผลมาจากการพิจารณาคดี
เทศบาลตำบลเสม็ด

เทศบาลตำบลเสม็ด เป็นองค์กรปกครองส่วนท้องถิ่นรูปแบบเทศบาลตำบลในเขตอำเภอเมืองชลบุรี จังหวัดชลบุรี จัดตั้งขึ้นเมื่อปี พ.ศ. 2550 ครอบคลุมพื้นที่ตำบลเสม็ด เฉพาะหมู่ที่ 1-2 และบางส่วนของหมู่ที่ 3
ประวัติ.
เทศบาลตำบลเสม็ดเดิมมีฐานะเป็น สภาตำบลเสม็ด ต่อมาได้รับการจัดตั้งเป็น องค์การบริหารส่วนตำบลเสม็ด ตามพระราชบัญญัติสภาตำบลและองค์การบริหารส่วนตำบล พ.ศ. 2537 เมื่อวันที่ 2 มีนาคม พ.ศ. 2538 จากนั้นได้ยกฐานะขึ้นเป็น เทศบาลตำบลเสม็ด ตั้งแต่วันที่ 24 สิงหาคม พ.ศ. 2550 เป็นต้นมา
ที่ตั้งและอาณาเขต.
เขตเทศบาลตำบลเสม็ดมีอาณาเขตติดต่อกับพื้นที่ข้างเคียงดังต่อไปนี้
ประชากร.
จากข้อมูลของกรมการปกครอง ประชากรปลายปี พ.ศ. 2562 มีจำนวนทั้งสิ้น 22,278 คน แบ่งเป็นชาย 10,079 คน และเป็นหญิง 12,199 คน มีจำนวนบ้านทั้งหมด 17,311 หลัง สามารถแยกออกเป็นพื้นที่ได้ดังนี้
สถานศึกษา.
ในเขตเทศบาลตำบลเสม็ดมีสถานศึกษารวม 5 แห่ง โดยแบ่งตามสังกัดได้ดังนี้